ออสเตรเลียไฟเขียวบ้านปูซื้อ Hunua
ออสเตรเลียเปิดไฟเขียวบ้านปูซื้อหุ้น-ออพชั่นทั้งหมดของ Hunua
11 ต.ค. 2554

ออสเตรเลียเปิดไฟเขียวบ้านปูซื้อหุ้น-ออพชั่นทั้งหมดของ Hunua
บริษัท บ้านปู (BANPU) ได้รับอนุญาตจาก Australia's Foreign Investment Review Board (FIRB)  ซื้อหุ้นและออพชั่นทั้งหมดของ Hunnu Coal Limited (ASX: HUN) ตามคำเสนอซื้อหุ้นทั้งหมดของBanpu Minerals (Singapore) Pte. Ltd. ซึ่งเป็นบริษัทย่อยของบริษัทฯ 
บริษัทได้ประกาศการคำเสนอซื้อหุ้นทั้งหมดต่อตลาดหลักทรัพย์แห่งประเทศไทยไปแล้วเมื่อวันที่ 12  ก.ย.ที่ผ่านมา  และยังได้รับอนุญาตจากธนาคารแห่งประเทศไทยในการส่งเงินที่เกี่ยวกับการทำคำเสนอซื้อดังกล่าวออกนอกประเทศแล้ว ดังนั้น  ขณะนี้ เงื่อนไขที่สำคัญ 2 ประการ สำหรับการทำคำเสนอซื้อหุ้น ซึ่งได้แก่ การได้รับอนุญาตจาก FIRB และการได้รับอนุญาตจากหน่วยงานของรัฐ ได้สำเร็จลุล่วงแล้ว